ประกาศธนาคารแห่งประเทศไทยประกาศธนาคารแห่งประเทศไทยเรื่องการอนุญาตให้ธนาคารพาณิชย์ประกอบธุรกรรมCredit Linked Notes หรือCredit Linked Deposits อาศัยอำนาจตามความในมาตรา๙ ทวิ แห่งพระราชบัญญัติการธนาคารพาณิชย์ พ.ศ. ๒๕๐๕ ที่แก้ไขเพิ่มเติมแล้วธนาคารแห่งประเทศไทยอนุญาตให้ธนาคารพาณิชย์ทำธุรกรรม CreditLinked Notes (CLN) หรือCredit Linked Deposits (CLD) โดยมีข้อกำหนดดังต่อไปนี้ข้อ๑ให้ยกเลิกประกาศธนาคารแห่งประเทศไทย เรื่องการอนุญาตให้ธนาคารพาณิชย์ประกอบธุรกรรม Credit Linked Notes ลงวันที่ ๑๐ มิถุนายน ๒๕๔๕ข้อ๒ ธุรกรรม CLNหรือ CLDหมายถึงธุรกรรมที่ผู้ให้กู้ยืมเงิน หรือผู้ซื้อตราสาร หรือผู้ฝากเงิน (ผู้ซื้อ CLN หรือผู้ฝาก CLD)ทำสัญญากับผู้กู้ยืมเงินหรือผู้ออกตราสาร หรือผู้รับฝากเงิน (ผู้ออก CLN หรือ CLD) แล้วแต่กรณีว่าตกลงจะรับโอนความเสี่ยงด้านเครดิต (Credit Risk) ของตราสารแสดงสิทธิในหนี้หรือสินทรัพย์อ้างอิง (Reference Asset) ที่ออกโดยบุคคลอื่นแทน ผู้กู้ยืมเงินหรือผู้ออกตราสาร หรือผู้รับฝากเงิน โดยการนี้ผู้กู้ยืมเงิน หรือผู้ออกตราสารหรือผู้รับฝากเงินตกลงที่จะให้ดอกเบี้ยหรือผลตอบแทนเป็นอัตราอ้างอิงกับความเสี่ยงด้านเครดิตของตราสารแสดงสิทธิในหนี้หรือสินทรัพย์อ้างอิงนั้นข้อ๓ ธนาคารพาณิชย์ที่ประสงค์จะออก CLNหรือ CLDเพื่อระดมเงินโดยกำหนดการชำระคืนให้อ้างอิงกับความสามารถในการชำระคืนของสินทรัพย์อ้างอิงใดจะต้องมีภาระความเสี่ยงด้านเครดิตในสินทรัพย์อ้างอิงนั้นข้อ๔ ให้ธนาคารพาณิชย์ทำธุรกรรม CLNหรือ CLDได้เฉพาะกับคู่สัญญาและสกุลเงินดังต่อไปนี้๔.๑ กรณีที่ธนาคารพาณิชย์เป็นผู้ซื้อ CLNหรือผู้ฝาก CLDไม่ว่าสินทรัพย์อ้างอิงจะเป็นสกุลเงินบาทหรือสกุลเงินตราต่างประเทศ๔.๑.๑ คู่สัญญาให้ทำธุรกรรมกับธนาคารพาณิชย์ในประเทศบริษัทเงินทุนในประเทศบริษัทหลักทรัพย์ในประเทศ สถาบันการเงินซึ่งมีถิ่นที่อยู่นอกประเทศนิติบุคคลเฉพาะกิจ (Special Purpose Vehicles) ที่จัดตั้งขึ้นเพื่อทำธุรกรรม CreditDerivatives ซึ่งมีถิ่นที่อยู่ทั้งในและนอกประเทศหรือคู่สัญญาที่ธนาคารแห่งประเทศไทยจะกำหนดเพิ่มเติม๔.๑.๒ สกุลเงิน ให้ธนาคารพาณิชย์ทำธุรกรรม CLNหรือ CLDโดยตกลงจำนวนเงินตามสัญญาและชำระราคาเป็นสกุลเงินบาทเว้นแต่การทำธุรกรรมกับสถาบันการเงินที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศจะทำธุรกรรมโดยตกลงจำนวนเงินตามสัญญาและชำระราคาเป็นสกุลเงินตราต่างประเทศก็ได้ส่วนการทำธุรกรรมกับสถาบันการเงินซึ่งมีถิ่นที่อยู่นอกประเทศธนาคารพาณิชย์จะต้องทำธุรกรรมโดยตกลงจำนวนเงินตามสัญญาและชำระราคาเป็นสกุลเงินตราต่างประเทศเท่านั้น๔.๒ กรณีที่ธนาคารพาณิชย์เป็นผู้ออก CLNหรือCLD หรือผู้ที่ขายต่อ CLNหรือCLD ไม่ว่าสินทรัพย์อ้างอิงจะเป็นสกุลเงินบาทหรือสกุลเงินตราต่างประเทศ๔.๒.๑ คู่สัญญาให้ทำธุรกรรมกับคู่สัญญาที่มีรายชื่ออยู่ในรายชื่อที่แนบหนังสือของธนาคารแห่งประเทศไทยที่สกง. (๐๕)ว.๓/๒๕๔๖ เรื่องการขายหลักทรัพย์เงินตราต่างประเทศต่อให้ผู้ลงทุนประเภทสถาบันในประเทศลงวันที่ ๒๒ กรกฎาคม ๒๕๔๖หรือที่แก้ไขเพิ่มเติมนิติบุคคลที่มีถิ่นที่อยู่นอกประเทศหรือคู่สัญญาที่ธนาคารแห่งประเทศไทยจะกำหนดเพิ่มเติมทั้งนี้ไม่รวมถึงบริษัทเครดิตฟองซิเอร์ซึ่งไม่สามารถทำธุรกรรมที่เกี่ยวข้องกับการรับโอนความเสี่ยงด้านเครดิตได้๔.๒.๒สกุลเงินให้ทำธุรกรรมโดยตกลงจำนวนเงินตามสัญญาและชำระราคาเป็นสกุลเงินบาทเท่านั้นยกเว้นการทำธุรกรรมกับสถาบันการเงินที่ได้รับอนุญาตประกอบธุรกิจเกี่ยวกับปัจจัยชำระเงินต่างประเทศหรือนิติบุคคลที่มีถิ่นที่อยู่นอกประเทศ จะทำเป็นสกุลเงินตราต่างประเทศก็ได้๔.๒.๓ อายุของ CLNหรือ CLDจะต้องไม่ต่ำกว่า ๓เดือนข้อ๕ กรณีที่ธนาคารพาณิชย์ทำธุรกรรม CLNหรือCLD ในฐานะผู้ซื้อ CLNหรือผู้ฝากCLD กับบริษัทหลักทรัพย์ห้ามมิให้ใช้ลูกหนี้เงินให้กู้ยืมเพื่อซื้อหลักทรัพย์ (บัญชีลูกหนี้มาร์จิน)เป็นสินทรัพย์อ้างอิงในการทำธุรกรรมดังกล่าวข้อ๖ ธนาคารพาณิชย์ซึ่งทำธุรกรรม CLNหรือCLD ในฐานะผู้ออก CLNหรือCLD หรือผู้ที่ขายต่อ CLNหรือCLD ที่มีสินทรัพย์อ้างอิงเป็นสกุลเงินตราต่างประเทศกับผู้ลงทุนประเภทสถาบันที่ไม่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศให้ถือปฏิบัติตามข้อกำหนดในหนังสือของธนาคารแห่งประเทศไทย ที่ สกง.(๐๕)ว.๓/๒๕๔๖ เรื่องการขายหลักทรัพย์เงินตราต่างประเทศต่อให้ผู้ลงทุนประเภทสถาบันในประเทศ ลงวันที่ ๒๒กรกฎาคม ๒๕๔๖ หรือที่แก้ไขเพิ่มเติมหรือหนังสืออนุญาตของเจ้าพนักงานควบคุมการแลกเปลี่ยนเงินเป็นรายกรณีโดยถือเสมือนหนึ่งเป็นการขายหลักทรัพย์เงินตราต่างประเทศต่อให้แก่ผู้ลงทุนประเภทสถาบันในประเทศข้อ๗ กรณีที่ CLNหรือCLD และสินทรัพย์อ้างอิงเป็นสกุลเงินต่างกันธนาคารพาณิชย์ผู้ออกCLN หรือCLD ต้องปฏิบัติตามแนวทางดังนี้๗.๑ ทำสัญญาป้องกันความเสี่ยงจากอัตราแลกเปลี่ยนโดยจะต้องถือปฏิบัติตามหลักเกณฑ์ที่เกี่ยวกับการดำรงเงินกองทุนเพื่อรองรับความเสี่ยงของการทำสัญญาอัตราแลกเปลี่ยนและการกำหนดอัตราส่วนจำนวนเงินที่ธนาคารพาณิชย์ให้สินเชื่อ ลงทุนและก่อภาระผูกพันเพื่อบุคคลหนึ่งบุคคลใดกับเงินกองทุน สำหรับคู่สัญญาดังกล่าวด้วยหรือ๗.๒ทำการประเมินมูลค่าของการรับประกันความเสี่ยงตามสัญญา CLNหรือCLD และสินทรัพย์อ้างอิงที่อยู่ในรูปเงินตราต่างประเทศเป็นเงินสกุลบาทณ ทุกสิ้นวันโดยใช้อัตราแลกเปลี่ยนปัจจุบันหากมูลค่าของการรับประกันความเสี่ยงตามสัญญา CLN หรือ CLD เท่ากับหรือสูงกว่ามูลค่าสินทรัพย์อ้างอิงให้ถือว่าสินทรัพย์อ้างอิงดังกล่าวได้รับการป้องกันความเสี่ยงอย่างสมบูรณ์แต่กรณีที่มูลค่าของการรับประกันความเสี่ยงตามสัญญา CLNหรือCLD ต่ำกว่ามูลค่าสินทรัพย์อ้างอิงผู้ออก CLN หรือCLD จะต้องดำรงเงินกองทุนสำหรับส่วนต่างดังกล่าวโดยใช้น้ำหนักความเสี่ยงเดิมของผู้ออกสินทรัพย์อ้างอิงและต้องนับส่วนต่างดังกล่าวในการคำนวณอัตราส่วนที่ธนาคารพาณิชย์ให้สินเชื่อ ลงทุนและก่อภาระผูกพันเพื่อบุคคลหนึ่งบุคคลใดกับเงินกองทุนด้วยข้อ๘ กรณี CLNหรือCLD และสินทรัพย์อ้างอิงเป็นสกุลเงินต่างกันไม่ให้ธนาคารพาณิชย์นำสินทรัพย์ซึ่งออกโดยบุคคลหนึ่งบุคคลใดมาใช้อ้างอิงสำหรับการออก CLN หรือ CLD เกินร้อยละ ๒๕ ของเงินกองทุนชั้นที่ ๑ยกเว้นกรณีที่ธนาคารพาณิชย์นั้นไม่ต้องรับความเสี่ยงจากอัตราแลกเปลี่ยนและต้นทุนในการป้องกันความเสี่ยงที่กล่าวซึ่งรวมถึงค่าใช้จ่ายอันเกิดจากภาระในการปฏิบัติตามเครื่องมือป้องกันความเสี่ยงทั้งหมดหรือกรณีที่สินทรัพย์อ้างอิงเป็นหลักทรัพย์รัฐบาลไทยข้อ๙การอนุญาตข้างต้นไม่รวมถึงการทำธุรกรรม CLN หรือ CLD ที่มีสินทรัพย์อ้างอิงเป็นตราสารที่นับเข้าเป็นเงินกองทุนของสถาบันการเงินผู้ซื้อCLN หรือผู้ฝาก CLD เองและการทำธุรกรรม CLN หรือCLD ที่อ้างอิงกับกลุ่มสินทรัพย์อ้างอิงเว้นแต่จะได้รับอนุญาตจากธนาคารแห่งประเทศไทยเป็นการเฉพาะกรณีข้อ๑๐ ธนาคารพาณิชย์ผู้ซื้อ CLNหรือ ผู้ฝากCLD นอกจากจะต้องวิเคราะห์ความเสี่ยงด้านเครดิตของผู้ออกCLN หรือCLD ตามพิธีการพิจารณาสินเชื่อโดยปกติแล้วยังต้องมีการวิเคราะห์ความเสี่ยงด้านเครดิตของสินทรัพย์อ้างอิงและผู้ออกสินทรัพย์อ้างอิงนั้นและปฏิบัติตามพิธีการพิจารณาอนุมัติสินเชื่อโดยถี่ถ้วนพร้อมทั้งมีการจัดเก็บเอกสารหลักฐานการสอบทานและดูแลเสมือนหนึ่งเป็นการให้สินเชื่อแก่ผู้ออกสินทรัพย์อ้างอิงโดยตรงข้อ๑๑ ธนาคารพาณิชย์ที่จะทำธุรกรรม CLNหรือCLD จะต้องมีความรู้ความเข้าใจในลักษณะธุรกรรมและความเสี่ยงที่เกี่ยวข้องเป็นอย่างดีต้องมีการกำหนดนโยบายกลยุทธ์และขั้นตอนปฏิบัติเกี่ยวกับการทำธุรกรรม CLNหรือCLD และการบริหารความเสี่ยงที่เกี่ยวข้องไว้อย่างชัดเจนและเป็นลายลักษณ์อักษรและจะต้องได้รับความเห็นชอบจากคณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้อง(ในกรณีของสาขาธนาคารพาณิชย์ต่างประเทศ)รวมทั้งการเปลี่ยนแปลงนโยบายจะต้องได้รับความเห็นชอบจากคณะกรรมการธนาคารหรือคณะผู้บริหารที่กล่าวก่อนทุกครั้งข้อ๑๒ ธนาคารพาณิชย์ที่จะทำธุรกรรม CLNหรือCLD จะต้องมีบุคลากรที่มีความรู้ความสามารถในจำนวนที่เพียงพอมีระบบการควบคุมภายใน และระบบการบริหารความเสี่ยงที่มีประสิทธิภาพซึ่งพร้อมที่จะรองรับการทำธุรกรรม CLN หรือ CLD รวมทั้งจะต้องมีการรายงานข้อมูลต่อผู้บริหารระดับสูงและคณะกรรมการธนาคารหรือคณะผู้บริหารที่มีอำนาจหน้าที่ความรับผิดชอบที่เกี่ยวข้องอย่างสม่ำเสมอข้อ๑๓ ธนาคารพาณิชย์ที่จะทำธุรกรรม CLNหรือCLD ต้องดูแลให้สัญญามีผลบังคับตามกฎหมายข้อ๑๔ ธนาคารพาณิชย์ที่ทำธุรกรรม CLNหรือCLD จะต้องปฏิบัติตามหลักเกณฑ์การกำกับดูแลธุรกรรมนี้ตามที่ธนาคารแห่งประเทศไทยประกาศกำหนดข้อ๑๕ธนาคารพาณิชย์จะต้องบันทึกบัญชีและเปิดเผยข้อมูลการทำธุรกรรม CLNหรือCLD ให้ถูกต้องตามมาตรฐานการบัญชีหรือวิธีปฏิบัติของสากลข้อ๑๖ ธนาคารพาณิชย์ซึ่งทำธุรกรรม CLNหรือCLD ในฐานะผู้ออก CLNหรือCLD หรือผู้ที่ขายต่อ CLNหรือCLD ที่มีสินทรัพย์อ้างอิงเป็นสกุลเงินตราต่างประเทศกับผู้ลงทุนประเภทสถาบันที่ไม่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศจะต้องจัดทำรายงานข้อมูลการทำธุรกรรมCLN หรือCLD ตามแบบรายงานการขายหลักทรัพย์เงินตราต่างประเทศต่อให้ผู้ลงทุนประเภทสถาบันในประเทศที่กำหนดในหนังสือของธนาคารแห่งประเทศไทยที่ สกง. (๐๕)ว.๓/๒๕๔๖ เรื่องการขายหลักทรัพย์เงินตราต่างประเทศต่อให้ผู้ลงทุนประเภทสถาบันในประเทศ ลงวันที่ ๒๒กรกฎาคม ๒๕๔๖ หรือที่แก้ไขเพิ่มเติมโดยถือเสมือนหนึ่งเป็นการขายหลักทรัพย์เงินตราต่างประเทศต่อให้แก่ผู้ลงทุนประเภทสถาบันในประเทศข้อ๑๗การทำธุรกรรมดังกล่าวของสาขาธนาคารพาณิชย์ไทยในต่างประเทศให้อยู่ภายใต้หลักเกณฑ์การกำกับดูแลของประเทศที่สาขานั้นตั้งอยู่และธนาคารพาณิชย์ดังกล่าวจะต้องปฏิบัติตามหลักเกณฑ์ที่กำหนดไว้ในข้อ ๑๐ ถึง ข้อ ๑๕ของประกาศฉบับนี้ด้วยข้อ๑๘[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๑ตุลาคม พ.ศ. ๒๕๔๖หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทยมยุรี/พิมพ์๑๓กุมภาพันธ์ ๒๕๔๗สุมลรัตน์/พัชรินทร์/ตรวจ๒๖กุมภาพันธ์ ๒๕๔๗A+B[๑] รก.๒๕๔๖/พ๑๒๒ง/๔๖/๒๔ ตุลาคม ๒๕๔๖